b'\n_START_ARTICLE_\nZasavska ko\xc4\x8da na Prehodavcih\n_START_PARAGRAPH_\nZasavska ko\xc4\x8da na Prehodavcih (2071 m) je planinska postojanka na razgledni vzpetini tik nad prevalom Prehodavci, prek katerega pelje pot iz Trente v Dolino Triglavskih jezer. Zgrajena je bila leta 1954 na temeljih italijanske obmejne stra\xc5\xbenice. Ko\xc4\x8do upravlja Planinsko dru\xc5\xa1tvo Rade\xc4\x8de in je oskrbovana od za\xc4\x8detka julija do konca septembra. V ko\xc4\x8di je gostinski prostor s 40 sede\xc5\xbei in to\xc4\x8dilnim pultom. Preno\xc4\x8di\xc5\xa1\xc4\x8de nudi v 2 sobah z 39 postelj in na skupnem le\xc5\xbei\xc5\xa1\xc4\x8du v zimskem bivaku je \xc5\xa1e 16 le\xc5\xbei\xc5\xa1\xc4\x8d.'